………. (sz.) napirend

**E L Ő T E R J E S Z T É S**

**a Képviselő-testület 2023. augusztus 31-i rendkívüli ülésére**

**Tárgy:** Javaslat együttműködési megállapodás megkötésére a GreenGo Car Europe Zrt-vel

**Készítette:** ………………………….

Szabó-Bartha Nikolett

titkársági koordinátor

**Egyeztetve:** …………………………

dr. Varga Előd Bendegúz

alpolgármester

**Látta:**      ……………………………………

dr. Szalai Tibor

jegyző

          ……………………………………

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Green Go 2016-ban alakult, mely Budapest egyetlen tisztán elektromos e-carsharing szolgáltatató. Megalakulásakor 45 gépjárművel kezdte meg működését, ma már 500 gépjármű található a flottában. A szolgáltató innovatív megoldásokat alkalmaz, és folyamatos fejlesztéseket hajt végre, annak érdekében, hogy a rendszer minél inkább felhasználóbarát legyen.

A cég alapelve, hogy a városi környezet élhető hely legyen, és a környezetei ártalmak csökkentése érdekében minél inkább fenntartható közlekedési kultúrát és közlekedési feltételeket alakítson ki. A gépjárművek közös használatával a birtoklás helyett a megosztás kerül előtérbe. A GreenGo az elektromos autózás népszerűsítésével, a megosztáson alapuló mobilitással, illetve a fővárosi töltőhálózat fejlesztésével kompromisszummentes megoldást nyújt a fenntartható közlekedésre. A tevékenység végzése során előtérbe helyezik a zöld, fenntartható megoldások alkalmazását, ilyen többek között a saját fejlesztésű töltő, melyen megújuló energiaforrásból származó áramot használnak, valamint flotta gépjárműveinek takarítását vízmentes, természetes fertőtlenítőszerekkel végzik.

A GreenGo elkötelezett híve a káros szén-dioxid kibocsátás csökkentésének, ezért is alkotta meg a Gurulj a fákért támogatói programot, melynek keretében közel 7000 fát ültettek el. A program megvalósításában civil szervezeteket, valamint a lakosságot is bevonják. Korábban a II. kerület területén a Bimbó útnál a Miyawaki minierdő telepítésében is részt vett a Társaság, ahol összesen 120 facsemete került elültetésére.

A megállapodás célja, hogy a Budapest Főváros II. kerülete a helyi lakosság, valamint a kerületben dolgozók számára élhetőbb, fenntartható lakókörnyezetet biztosításon. A környezeti ártalmak számának csökkentése, valamint azok ártalmas hatásainak mérséklése. A megállapodással a kerületben a fenntartható közlekedés kialakítását és fenntartását, valamint a lakosság és a kerületben dolgozók számára élhető környezet biztosítását kívánjuk elérni, illetve cél az alternatív környezettudatos ismeretek bővítése a helyi lakosok és közösségek számára.

A megállapodás főbb céljai:

* Telekocsi rendszerek optimális kihasználásának támogatása
* Autómegosztás hasznosságának népszerűsítése
* Elektromos gépjárművel való közlekedés támogatása
* Gépjármű forgalom csökkentése, kiemelten az agglomerációs területekről érkezők tekintetében
* Új elektromos töltőpontok létesítése
* Kerületi úthálózat fejlesztése
* Zöld, fenntartható, valamint közösségi megoldások alkalmazásáról szóló lakossági edukációs kampányok megvalósítása
* Lakossági kedvezmények biztosítása közösségi autóbérlő szolgáltatásokra
* Munkavállalói kedvezmények biztosítása közösségi autóbérlő szolgáltatásokra
* Az Önkormányzat által megjelölt partnerek részére közösségi autóbérlő szolgáltatás esetében kedvezmények biztosítása

Az együttműködési megállapodást a Szolgáltatóval egyeztettük, melyet a jelen határozati javaslat mellékleteként csatolunk.

Kérem a T. Képviselő-testületet a határozati javaslat elfogadására.

**Határozati javaslat**

A Képviselő-testület felhatalmazza a Polgármestert a Budapest Főváros II. Kerületi Önkormányzat, és a GreenGo Car Europe Zrt. (székhely: 1075 Budapest, Rumbach Sebestyén utca 15., képviseli: Ádám Boglárka vezérigazgató) között a határozati javaslat mellékletét képező Együttműködés megállapodás - az esetlegesen szükségessé váló technikai jellegű módosításokat követő - aláírására.

**Felelős:** Polgármester

**Határidő:** 2023. szeptember 15.

*(A határozati javaslat elfogadása egyszerű többségű szavazati arányt igényel.)*

**Budapest, 2023. augusztus 24.**

**Örsi Gergely**

polgármester